Die nat Johannesburg paaie hou ons nie weg van die bymekaarkoms van die jaar sover nie. Marcel gaan bietjie meer inligting vertel, en jy kan jou eie KOOS kry, so mens maak jou weg soontoe, Warren Sieberts, Jan Smuts... Buite staan 'n groepie mense wat met die gallery langsaan se groepie vermeng in droogbly. Met glasies vonkelwyn word almal wat wil KOOS in die wit spasie ingeroep, en onder flitsende en opnemende kameras word die storie uitgelê.
Die CD sluit 'n volkleur foto van KOOS op Houtstok, handgeskrewe lirieke en 'n Polisie Waarskuwing, wat in 1986 uit 'n helikopter laat val is om protes optrede op 16 Junie af te weer. Plus al die KOOS informasie wat jy sal benodig. Hou Vetseun.co.za dop vir 'n paar onderhoude...